‘বেতন দেন নাইলে বিষ দেন’, ‘আর কতদিন কাঁদবো বেতনের জন্য’, ‘প্রাইমারি জাতীয়করণ আমরা কেন হব না’, ‘মাননীয় শিক্ষামন্ত্রী আর কতদিন’, ‘এক দফা এক দাবি জাতীয়করণ চাই’ বিভিন্ন জেলা থকে আগত প্রায় সহস্রাধিক স্বতন্ত্র ইবতেদায়ি মাদরাসা শিক্ষকদের প্লেকার্ড, ফেস্টুন ও মাথার ব্যাজে এমন নানা স্লোগান দেখা গেছে। রাজধানীর জাতীয় প্রেস ক্লাবের সামনে বুধবার দ্বিতীয় দিনের মতো চলছে শিক্ষকদের আমরণ অনশন। টানা আটদিন অবস্থান ধর্মঘট চালিয়ে গেলেও শিক্ষকদের দাবি আদায়ে সরকারের পক্ষ থেকে কোনো আশ্বাস না পাওয়ায় তারা এমন কঠিন আন্দোলনে নেমেছেন।